Ego Amelius Dei gratia Tolosanus Episcopus, Recognoscentes Ecclesiam sanctæ Columbę, quę in Tholosano sita est territorio Chercorbensi iuxta fluuium Herz, iuris esse S. Petri Cluniacensis Cœnobij, in manu domni PONTII Abbatis ipsam Ecclesiam sanctæ Columbæ cum Ecclesiis ad eam pertinentibus Cluniaco restitui, salua iustitia Tolosanæ Ecclesiæ. Hoc autem feci pro multa, multumque chara dilectione, quæ inter nostros maiores,  Cluniacenses Patres ab olim vsque nunc conseruatur,  pro sincera vereque germana amicitia, quam cum prædicto Abbate specialiter habeo,  habere semper curabo:  vt particeps esse merear Cluniacensis fraternitatis in cunctis benefactis eorum. In quo bono omnes legitimos successores meos, qui hoc factum  hāc chartam laudauerunt, participes esse volo  oro. Hoc factum laudauerunt Canonici nostri Tolosanæ Sedis, Arnaudus Willelmus Archipresbyter cum cæteris. Vicecomes quoque Bernardus Atton. ipsam Ecclesiam cum pertinentiis suis reddidit,  nouam inde donationem fecit Cluniaco, in manu nostra,  in manu prædicti Abbatis, quantum ad ipsum pertinere poterat: concedens vt quicumque feudalium suorum de bonis prædictæ Ecclesiæ sanctæ Columbæ aliquid possidebat, se volente restitueret. Sed  frater meus Petrus Reimundus,  vxor eius Adila, quæ soror erat prædicti Abbatis, quicquid de bonis Ecclesiæ habebant, gratis restituerunt: simulque  filium suum puerum Willelmum nomine in Cluniaco futurum Monachum donauerunt. Signum Amelij Tolosani Episcopi, qui Ecclesiam sanctæ Columbæ cum pertinentiis suis Clun. redonauit,  laudauit,  Chartam istam inde firmauit. Signum Raimundi Ausciorum Archiepiscopi, qui ad vtramque donationem, Episcopi scilicet atque Vicecomitis præsens fuit. S. Arnardi Raimundi Præpositi. S. Arnaldi Willelmi Archipresbyteri. S. Isarni Frigdilensis Prioris. S. Willelmi Capellani. S. Bern. Atton. Vicecomitis, S. Bern. de Villamodi. Porro alij quamplures Monachi,  Clerici,  Milites, extiterunt testes. Actum apud sanctam Eulaliam prope Carcasonem in manu domni PONTII Cluniacensis Abbatis. Anno ab Incarnatione Domini MCX. sub domno Paschali secundo, regnante Lugdouico Rege Francorum. Albertus Theutunicus rogatus scripsit.